ລະເບີດລົດທີ່ຊີເຣຍ ເຮັດໃຫ້ຢ່າງນ້ອຍ 16 ຄົນ ​ເສຍຊີວິດ
ຂະນະດຽວກັນ ຮອງ​ ລມຕ ​ຕ່າງປະ​ເທດຣັດ​ເຊຍ ​ຮັບ​ຮູ້​ວ່າ ປະທານາທິບໍດີ Assad ກໍາລັງສູນ​ເສຍ​ການ​ຄວບ​ຄຸມ ​ດິນແດນຂອງ​ປະ​ເທດ ຫລາຍ​ຂຶ້ນ​ໄປ​ນັບ​ມື້ ​.
ລົດຕິດລະເບີດຄັນນຶ່ງໄດ້ສັງຫານ 16 ຄົນໃນເຂດຊານເມືອງ ນອກນະ ຄອນຫຼວງ Damascus ໃນຂະນະທີ່ນັກການທູດອາວຸ ໂສຣັດເຊຍຄົນນຶ່ງເວົ້າວ່າ ຝ່າຍຄ້ານຂອງຊີເຣຍອາດຊະນະ ໃນການສູ້ລົບຕໍ່ຕ້ານປະທານາ ທິບໍດີ Bashar al-Assad ນັ້ນ ການໂຈມຕີດ້ວຍລະເບີດລົດດັ່ງກ່າວໃນວັນພະຫັດມື້ນີ້ ຢູ່ຄຸ້ມ Qatana ແມ່ນເກີດຂຶ້ນມື້ນຶ່ງ ຫຼັງຈາກການວາງລະເບີດຢູ່ປະຕູ ໃຫຍ່ທາງເຂົ້າກະຊວງພາຍໃນຂອງຊີເຣຍໃນເມືອງຫຼວງ Damascus ໄດ້ສັງຫານ 5 ຄົນ ທີ່ນະຄອນຫຼວງ Moscow ທ່ານ Mikhail Bogdanov ຮອງລັດຖະມົນ ຕີຕ່າງປະເທດຣັດເຊຍ ໄດ້ຮັບຮູ້ເປັນເທື່ອ ທໍາອິດວ່າ ທ່ານ Assad ກໍາລັງສູນເສຍການຄວບຄຸມດິນແດນຂອງປະເທດ ຫລາຍຂຶ້ນໄປນັບມື້ ແລະວ່າໄຊຊະນະຂອງຝ່າຍກະບົດນັ້ນ ບໍ່ສາມາດທີ່ຈະ ປະຕິເສດໄດ້ ສື່ມວນຊົນຣັດເຊຍໄດ້ອ້າງຄໍາເວົ້າຂອງທ່ານຮອງລັດຖະມົນຕີ ທີ່ນອກນັ້ນແລ້ວ ຍັງໄດ້ ກ່າວຫາບັນດາປະເທດຕາເວັນຕົກ ວ່າບິດເບືອນທ່າທີຂອງ ຣັດເຊຍ ກ່ຽວກັບຊີເຣຍ ເພື່ອເຮັດໃຫ້ອິດທິພົນຂອງຣັດເຊຍອ່ອນແອລົງ ຢູ່ໃນພາກຕາເວັນອອກກາງ Moscow ຄັດຄ້ານຄໍາຮຽກຮ້ອງຂອງຝ່າຍຕາເວັນຕົກ ທີ່ຢາກໃຫ້ຈັດຕັ້ງອໍານາດປົກຄອງ ໃໝ່ຂຶ້ນແທນປະທານາທິບໍດີຊີເຣຍ ທີ່ເປັນພັນທະມິດຂອງຣັດເຊຍ ມາດົນນານນັ້ນ